1 dood, 40 beseer in PTA-busongelukFoto: Netcare911 Een persoon is dood en 40 beseer in ŉ busongeluk op die N1 buite Pretoria, het paramedici Saterdag gesê. “Die liggaam van ŉ persoon is onder die bus gekry en is op die toneel dood verklaar,” het Jeffrey Wicks, woordvoerder van Netcare911 gesê. Die ongeluk het ongeveer 05:40 naby die Pumulani tolplaza plaasgevind, het Wicks gesê. “Dokters, paramedici en brandbestryders op die toneel het gesukkel om ŉ 13-jarige seun uit die wrak te bevry.” ŉ Helikopter het bygestaan om die seun na ŉ hospitaal te neem. Die bus het gerol en het aan die kant van die pad tot stilstand gekom. Die oorsaak van die ongeluk is onbekend. Die polisie sal ondersoek instel. -SAPA Foto: Netcare911 Foto: Netcare911